CELEX: 62008TN0561
Language: da
Date: 2008-12-15 00:00:00
Title: Sag T-561/08: Sag anlagt den 15. december 2008 — Bactria og Gutknecht mod Kommissionen

7.3.2009   
            
            
               DA
            
            
               Den Europæiske Unions Tidende
            
            
               C 55/37
            
         Sag anlagt den 15. december 2008 — Bactria og Gutknecht mod Kommissionen
   (Sag T-561/08)
   (2009/C 55/67)
   Processprog: engelsk
   Parter
   
      Sagsøgere: Bactria Industriehygiene-Service Verwaltungs GmbH (Kirchheimbolanden, Tyskland), Jürgen Gutknecht (Kirchheimbolanden, Tyskland) (ved lawyers K. Van Maldegem og C. Mereu)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Det fastslås, at sagen kan antages til realitetsbehandling, og der afsiges dom efter sagsøgerens påstand
            
         
               —
            
            
               Det Europæiske Fællesskab tilpligtes at betale for den skade, som sagsøgerne har lidt som følge af i) den ulovlige vedtagelse af artikel 6, stk. 2, i den første og den anden undersøgelsesforordning samt Kommissionens forordning nr. 1451/2007, eller subsidiært ii) den omstændighed, at Kommissionen undlod at træffe de nødvendige foranstaltninger for at sikre, at sagsøgernes databeskyttelse i henhold til biociddirektivet blev opretholdt og snylteri undgået under undersøgelsesprogrammet, anslået til et samlet beløb på 3 912 569 EUR eller et andet beløb, der videre fastlægges af sagsøgerne i løbet af denne sag eller af Retten ex aequo et bono
            
         
               —
            
            
               subsidiært afsiges mellemdom om, at Det Europæiske Fællesskab er forpligtet til at erstatte det lidte tab, og det pålægges parterne inden for rimelig tid efter denne doms afsigelse at fremlægge talmæssige oplysninger for Retten vedrørende størrelsen af den kompensation, der er aftalt mellem parterne, eller i tilfælde af, at en sådan aftale ikke kan indgås, pålægges det parterne inden for den samme periode at fremlægge deres påstande for Retten med detaljerede talmæssige oplysninger som støtte
            
         
               —
            
            
               Det Europæiske Fællesskab tilpligtes at betale sagsøgerne udligningsrenter til morarentesats at regne fra tidspunktet for de lidte tab
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Ved søgsmålet har sagsøgerne nedlagt påstand om erstatning i henhold til artikel 235 EF for den skade, der angiveligt er lidt som følge af vedtagelsen af artikel 6, stk. 2, i Kommissionens forordning nr. 1896/2000 af 7. september 2000 (1) om den første fase i det program, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (2), sammenholdt med Kommissionens forordning nr. 2032/2003 (3) og Kommissionens forordning nr. 1451/2007 (4).
   Subsidiært har sagsøgerne nedlagt påstand om erstatning for den skade, der angiveligt er lidt som følge af, at Kommissionen har undladt at sikre beskyttelsen af databeskyttelsesrettigheder tildelt meddelere i henhold til artikel 12 i direktiv 98/8. De har endvidere gjort gældende, at den skade, som sagsøgerne har lidt som følge af Kommissionens ulovlige adfærd, består i en betydelig reduktion af værdien af den første sagsøgers virksomhed og den mistede fortjeneste (lucrum cessans), som den første sagsøger ville have opnået ved at sælge de omhandlede biocidholdige produkter samt de aktive stoffer, der var indeholdt i disse biocidholdige produkter, hvis det ikke var for Fællesskabets adfærd.
   Ud over den skade, der angiveligt er lidt af den anden sagsøger som aktionær og derfor ejer af den første sagsøgers virksomhed, er det gjort gældende, at den anden sagsøger også har mistet sit eksistensgrundlag. Endelig har sagsøgerne nedlagt påstand om udligningsrenter til morarentesats fra datoen, hvor det påståede tab skete.
   
      (1)  Kommissionens forordning (EF) nr. 1896/2000 af 7.9.2000 om den første fase i det program, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EFT 2000 L 228, s. 6).
   
      (2)  Europa-Parlamentets og Rådets direktiv 98/8/EF af 16.2.1998 om markedsføring af biocidholdige produkter (EFT L 123, s. 1).
   
      (3)  Kommissionens forordning (EF) nr. 2032/2003 af 4.11.2003 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter, og om ændring af forordning (EF) nr. 1896/2000 (EUT L 307, s. 1).
   
      (4)  Kommissionens forordning (EF) nr. 1451/2007 af 4.12.2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325, s. 3).